সনিয়া লাথার

সনিয়া লাথার (জন্ম ১০ই ফেব্রুয়ারি ১৯৯২) একজন ভারতীয় অপেশাদার বক্সার। তিনি ২০১৬ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক এবং এশিয়ান অপেশাদার বক্সিং চ্যাম্পিয়নশিপে দুবার রৌপ্য পদক বিজয়ী ছিলেন। সনিয়া ১৯৯২ সালের ১০ই ফেব্রুয়ারি হরিয়ানার জিন্দে জন্মগ্রহণ করেন। তাঁর বাবা ও মায়ের নাম ছিল যথাক্রমে প্রেম সিং এবং নির্মল দেবী। সনিয়ার মতে, প্রাথমিকভাবে কাবাডি এবং কুস্তি করার চেষ্টা করার পরে, তিনি ১৮ বছর বয়সে বক্সিং খেলা শুরু করেছিলেন। তিনি অনুপ কুমারের কাছে প্রশিক্ষন নিয়েছেন। সনিয়া ২০১২ এশিয়ান মহিলা অপেশাদার বক্সিং চ্যাম্পিয়নশিপে ৫৪ কেজি বিভাগে ফাইনালে চীনের লিউ কেজিয়ার কাছে ৮ - ১৪ পয়েন্টে হেরে যান এবং রৌপ্য পদক লাভ করেন। সেই বছরের শেষে, তিনি ২০১২ এআইবিএ মহিলা বিশ্ব বক্সিং চ্যাম্পিয়নশিপে প্রতিদ্বন্দ্বিতা করেন, যেখানে তিনি জার্মানির এলেনা ওয়ালেন্ডজিকের (জার্মান: Elena Walendzik) বিরুদ্ধে ৯ - ১৮ পয়েন্টের ব্যবধানে হেরে প্রথম রাউন্ড থেকে বেরিয়ে যান। ২০১৬ এআইবিএ মহিলা বিশ্ব বক্সিং চ্যাম্পিয়নশিপে, সনিয়া ৫৭ কেজি বিভাগে জার্মানির নোমিন ডয়েচকে ৩ - ০ পয়েন্টের ব্যবধানে পরাজিত করে কোয়ার্টার ফাইনালে প্রবেশ করেন। তারপরে তিনি কোয়ার্টার ফাইনাল এবং সেমিফাইনালে ৩ - ০ পয়েন্টের ব্যবধানে যথাক্রমে পোল্যান্ডের আনেতা রিজিয়েলস্কা এবং কাজাখস্তানের আইজান খোজাবেকোভার বিরুদ্ধে জয় নথিভুক্ত করেন। ফাইনালের প্রথম রাউন্ডে ইতালির শীর্ষ বাছাই অ্যালেসিয়া মেসিয়েনোর বিরুদ্ধে তিনি ভালো খেলেছিলেন, কিন্তু ইতালীয় বক্সার পরের তিন রাউন্ডে প্রত্যাবর্তন করেন এবং ২ - ১ ব্যবধানে জয়লাভ করেন। আক্রমণাত্মক খেলায় জাপানের কুরোগি কানাকে পরাজিত করে সনিয়া ২০১৭ এশিয়ান মহিলা অ্যামেচার বক্সিং চ্যাম্পিয়নশিপের কোয়ার্টার ফাইনালে প্রবেশ করেন। কাজাখস্তানের নাজিম ইছানোভার বিরুদ্ধে তাঁর পরবর্তী লড়াইটিতে প্রতিদ্বন্দ্বিতা খুব হাড্ডাহাড্ডি হয়েছিল। লড়াইটি তিনি বিভক্ত সিদ্ধান্তের পরে জিতেছিলেন। সেমিফাইনালে উজবেকিস্তানের ইয়োদগোরয় মির্জায়েভার বিপক্ষে সর্বসম্মত সিদ্ধান্তে জয়ের পর, চীনের ইয়িন জুনহুয়ার বিপক্ষে বিভক্ত সিদ্ধান্তে তিনি শিরোপা লড়াইয়ে হেরে যান। ফেদারওয়েট বিভাগে (৫৪ - ৫৭ কেজি) ২০১৮ সিনিয়র ন্যাশনাল বক্সিং চ্যাম্পিয়নশিপে সনিয়া রেলওয়ে স্পোর্টস প্রমোশন বোর্ডের (আরএসপিবি) প্রতিনিধিত্ব করেছেন। তিনি ফাইনালে হরিয়ানার শশী চোপড়াকে ৫ - ০ ব্যবধানে পরাজিত করে চ্যাম্পিয়নশিপ জিতেছিলেন। ২০১৮ সালের এশিয়ান গেমসের প্রাথমিক রাউন্ডে বাই পাওয়ার (না খেলেই জয়) পর, ফেদারওয়েট বিভাগের কোয়ার্টার ফাইনালে উত্তর কোরিয়ার জো সন-হোয়া-এর কাছে ০ - ৫ ব্যবধানে তিনি হেরে যান। বাউটটি ধীরগতির ছিল এবং প্রতিটি বক্সারকেই একবার ক্লিঞ্চ করার জন্য (দুই প্রতিযোগীর অতিরিক্ত কাছাকাছি চলে আসা) সতর্ক করা হয়েছিল। "IBF Registered Boxer's Details"। Indian Boxing Federation। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  Nath, Joshua Arpit (২৭ মে ২০১৬)। "Sonia Lather Wins Silver Medal In World Boxing Championships. Here's All You Need To Know About Her"। Indiatimes। Times Internet। ১২ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  Basu, Hindol; Kumar, Vijender (১২ আগস্ট ২০১৮)। "Against all odds: Fighting 'inequality', Sonia aims for Asiad glory"। The Times of India (TOI)। TNN। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Mary Kom, L Sarita Devi win gold in Asian Boxing"। NDTV। Press Trust of India (PTI)। ২৫ মার্চ ২০১২। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Mary Kom makes winning start at World Championships"। India Today। PTI। ১৩ মে ২০১২। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Pooja Rani ousted, no Rio Olympics quota for India's women boxers"। Hindustan Times। PTI। ২২ মে ২০১৬। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Boxing: Sonia Lather reaches World Championships final"। Sony ESPN। ২৬ মে ২০১৬। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Sonia Lather settles for silver after losing AIBA Women's World Championships final"। The Indian Express। PTI। ২৯ মে ২০১৬। ২১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৮।  "Asian boxing: Sonia, Neeraj in quarters"। The Hindu। PTI। ৩ নভেম্বর ২০১৭। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  "Asian boxing: Sarita and Sonia enter the last four"। The Hindu। PTI। ৫ নভেম্বর ২০১৭। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  "Mary Kom, Sonia enter Asian Championships final"। The Hindu। PTI। ৭ নভেম্বর ২০১৭। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  "Mary Kom strikes gold at Asian Women's Boxing Championships"। The Hindu। PTI। ৮ নভেম্বর ২০১৭। ২৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  "National Women's Boxing Championships: Sarjubala, Sonia, Sarita claim gold, RSPB claim team title"। TOI। PTI। ১২ জানুয়ারি ২০১৮। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৮।  "Asian Games Boxing: Six Indians get bye into pre-quarters, Sonia in QFs"। TOI। PTI। ২৩ আগস্ট ২০১৮। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৮।  "Asiad 2018: Boxers Sonia, Pavitra lose in quarters"। Business Standard। Indo-Asian News Service (IANS)। ২৮ আগস্ট ২০১৮। ২৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৮।